यूआईटी ने वर्ष 2015 में बनवारी यदुवंशी की फर्म रॉयल एडवेंचर को किशोरसागर तालाब में बोटिंग का ठेका दिया था। इसके लिए ठेकेदार को हर माह 1.91 लाख रुपए यूआईटी खाते में जमा करवाने थे तथा हर साल नावों की फिटनेस का प्रमाणपत्र भी जमा करवाना था। कुछ दिन तो बनवारी ने समय पर पैसा जमा करवाने के साथ ही पूरा काम नियमों के अनुसार किया, लेकिन बाद में न तो समय पर पैसा जमा करवाया न ही फिटनेस का प्रमाणपत्र लाकर दिया।